4. számú melléklet

HASZNÁLATI (VÉDJEGYLICENCIA) SZERZŐDÉS

Amely létrejött egyrészről az

**Őrségi Nemzeti Park Igazgatóság**

székhely: 9941 Őriszentpéter, Városszer 57.

képviseli: Dr. Németh Csaba, igazgató

adószáma: 15763064-2-18

bankszámlaszám: 10047004-00290689-00000000

alapító okirat száma: SZIF/424/21/2021

telefon: +36 94 548 036

e-mail: onpi@onpi.hu

mint Védjegyjogosult (a továbbiakban: **Védjegyjogosult**)

másrészről

**(Név/Cégnév)**

lakcím/ székhely:

anyja neve (ha természetes személy a kérelmező):

születési hely, idő (ha természetes személy a kérelmező):

adószám/adóazonosító:

cégjegyzékszám/vállalkozói igazolvány szám/nyilvántartási szám:

termelői regisztrációs szám:

képviselő neve, besoztása (ha gazdálkodó szervezet a kérelmező):

telefon:

e-mail:

mint Védjegyhasználó (a továbbiakban: **Védjegyhasználó**)

együttesen **Felek** között a mai napon az alábbi feltételek mellett:

**I. A szerződés tárgya**

A 201 688 lajstromszámú jelen szerződés 1. sz. melléklete szerinti „Nemzeti Parki Termék” védjegy és a 179 171 lajstromszámú ”Őrségi Nemzeti Park Igazgatóság” logó (a továbbiakban együtt: védjegy) együttes használatának engedélyezése.

**II. A Védjegyhasználó jogai és kötelezettségei**

II.1.

1. *Termék esetén:*

A Védjegyhasználó jogosult a védjegyet lehetőség szerint az általa előállított, termelt ................... áruosztályba tartozó

*(a Védjegyhasználatra jogosult termékek felsorolása)*

elnevezésű termékeken, illetve azok csomagolásán használni, továbbá csomagolatlan termék esetén a forgalmazás helyén, a Védjegyhasználatra jogosult termékek megnevezésével a fogyasztó számára jól látható módon elhelyezni. A Védjegyhasznál jogosult a védjegyet a ................. áruosztályban a védjegylajstromba bejegyzett árujegyzék szerint használni.

1. *Szolgáltatás esetén*

A Védjegyhasználó jogosult a védjegyet a ............. osztályokba tartozó szolgáltatásaival kapcsolatban használni.

*(a Védjegyhasználatra jogosult szolgáltatások felsorolása)*

II.2. A Védjegyhasználó köteles a védjegyet a jelen szerződés 1. számú mellékletében meghatározott szabvány szerint használni. A Védjegyhasználó a védjegyen semmiféle változtatást nem hajthat végre, a használat során a védjegy nem torzulhat.

II.3. A Védjegyhasználó a védjegyet térítésmentesen használhatja.

II.4. A Védjegyhasználó tudomásul veszi, hogy a védjegy használatát harmadik fél részére nem engedélyezheti, illetve nem engedheti át.

II.5. A Védjegyhasználó tudomásul veszi, hogy a védjegyet a használati jogot elnyerő más személyek, illetve vállalkozások is használhatják.

II.6. A Védjegyhasználó tudomásul veszi, hogy a Védjegyjogosult a védjegy használatát indokolt esetben, illetve szúrópróbaszerűen ellenőrizheti.

II.7. A Védjegyhasználó hozzájárul ahhoz, hogy

1. a Védjegyjogosult a jelen szerződés hatálya alatt nyilvántartsa a nevét, a terméke, szolgáltatása megnevezését, azok előállítási helyét, illetve a szerződés időtartamára vonatkozó adatokat; továbbá
2. a Védjegyjogosult II.7.a) pontban foglalt adatokat továbbíthassa a központi koordinációt ellátó szerv, az Agrárminisztérium felé a védjegyhasználat http://nemzetiparkitermek.hu honlapon történő közzététele és a védjegyhasználók országos nyilvántartásában való szerepeltetése céljából; továbbá
3. szerződésszegés esetén a Védjegyhasználó neve a http://nemzetiparkitermek.hu honlapon közzétételre kerüljön két évre.

II.8. A Védjegyhasználó adatait a Védjegyjogosult, illetve a központi koordinációt ellátó szerv – a szerződésszegés esetét kivéve – kizárólag a jelen szerződés érvényességének időtartama alatt tarthatja nyilván. A Védjegyhasználó adatait a használati jog megszűnését követő 1 munkanapon belül törölni kell a honlapról.

II.9. A Védjegyhasználó részéről a kapcsolattartásért felelős személy: (Védjegyhasználó neve és elérhetősége)

**III. A Védjegyjogosult jogai és kötelezettségei**

III.1. A Védjegyjogosult kötelezettséget vállal arra, hogy a szerződés időtartama alatt a védjegyoltalmat fenntartja.

III.2. A Védjegyjogosult vállalja, hogy díjmentesen biztosítja a védjegy reklámozását és megismertetését a fogyasztók minél szélesebb körében.

III.3. A Védjegyjogosult szavatol azért, hogy a védjegyen nem áll fenn harmadik személynek olyan kizárólagos joga, amely a Védjegyhasználó jelen szerződés szerinti használati jogát korlátozná, vagy akadályozná.

III.4. A Védjegyjogosult vállalja, hogy a Védjegyhasználó részére biztosítja a Nemzeti Parki Termék matrica folyamatos beszerezhetőségét.

III.5. A Védjegyhasználó vállalja, hogy a Nemzeti Parki Termék védjegyről szóló promóciós kiadványait – szakmai tartalmának jóváhagyására – előzetesen megküldi a Védjegyjogosultnak.

III.6. A Védjegyjogosult részéről a kapcsolattartásért felelős személy: név, elérhetőség

**IV. A védjegyhasználati jog megszűnése**

IV.1. Jelen szerződés a Védjegyhasználó (a Védjegyhasználatra jogosult termékek neve) esetében az aláírástól számított (a Nemzeti Parki Tanúsítványi Bizottság döntése alapján megállapított) 2 év elteltével megszűnik.

IV.2. A védjegyhasználati jog megszűnik, ha a Védjegyhasználó a védjegy használatáról bármilyen okból lemond.

IV.3. A szerződésben foglaltak súlyos mértékű megszegésének megállapításától számított 8 munkanapon belül írásban fel kell szólítani a szerződésszegő felet a szerződésszerű teljesítésre. Amennyiben a felszólítást követő 8 munkanapon belül a szerződésszegés továbbra is fennáll, úgy a szerződést azonnali hatállyal fel kell mondani. Súlyos szerződésszegésnek minősül különösen a jelen szerződés II. és III. pontjában foglalt kötelezettségek megszegése, valamint ha a Védjegyhasználó megsérti a termék előállításával kapcsolatban a pályázatban válallt feltételeket.

IV.4. A Védjegyhasználó a szerződés időbeli hatályának lejáratát megelőzően kérheti a Védjegyjogosulttól a jelen szerződés időbeli hatáláynak további legfeljebb 5 évvel történő meghosszabbítását, melyről a Védjegyjogosult részéről a Nemzeti Parki Tanusítványi Bizottság dönt.

**V. Jogosulatlan védjegyhasználat**

V.1. A Védjegyjogosult a jogosulatlan védjegyhasználat esetében a védjegyek és a földrajzi árujelzők oltalmáról szóló 1997. évi XI. törvény 27. §-ában meghatározott polgári jogi igényeket támaszthatja, valamint a 28. § szerint vámhatósági intézkedést kezdeményezhet.

V.2. A Védjegyhasználó köteles tájékoztatni a Védjegyjogosultat, amennyiben tudomására jut a védjegy jogosulatlan használata.

**VI. Alkalmazandó jogszabályok, egyéb kikötések**

VI.1. Felek vállalják, hogy a vitás kérdéseket elsősorban tárgyalások útján kívánják rendezni. A jelen szerződésben a védjegyek és a földrajzi árujelzők oltalmáról szóló 1997. évi XI. törvényben nem szabályotott kérdésekben a Polgári Törvénykönyv vonatkozó rendelkezései az irányadók. Felek a jelen szerződésből származó jogviszonnyal, illetve annak teljesítésével kapcsolatosan felmerülő jogviták esetén a Körmendi Járásbíróság kizárólagos illetékességét kötik ki.

VI.2. Felek az egymásnak küldött tértivevényes küldemények kézbesítése tekintetében megállapodnak abban, hogy amennyiben a címzett a küldeményt nem veszi át, vagy az átvételét megtagadja, a sikertelen kézbesítés napjától számított ötödik napon kell az adott iratot kézbesítettnek tekinteni.

VI.3. Szerződő felek jelen okirat aláírásával egyidejűleg hozzájárulásukat adják ahhoz, hogy az Igazgatóság a szerződéssel érintett adatokat a szerződés teljesítésének biztosítása céljából, a szükséges határidőig, a szerződéshez kapcsolódóan a szerződéseből eredő jogok és kötelezettségek érvényesítéséhez és teljesítésének mértékéig kezelje. Az adatkezelés jogalapját a természetes személyeknek a személyes adatok kezelése tekintetében történő védelméről szóló Európai Parlament és a Tanács 2016/679. rendelet (GDPR), az az információs önrendelkezési jogról és az információszabadságról szóló 2011. évi CXII. törvény (Infotv.) és az ide vonatkozó jogszabályok képezik.

Jelen szerződés három, egymással szó szerint megegyező eredeti példányban készült, amelyből aláírás után 1 példány a Védjegyhasználót, két példány a Védjegyjogosultt illet.

Őriszentpéter, 2024.

|  |  |
| --- | --- |
|  |  |
| ...................................................... Dr. Németh Csaba igazgató  Őrségi Nemzeti Park Igazgatóság  Védjegyjogosult | ...................................................... (Termelő/Szolgáltató neve)  Védjegyhasználó |
|  |  |

**Mellékletek:**

1. számú mellékelt: A szerződés 1. pontja szerinti védjegy grafikai dokumentációja